EGCO ไตรมาส 3/58 พลิกขาดทุนกว่า 150 ลบ.
EGCO ไตรมาส 3/58 พลิกขาดทุนกว่า 150 ลบ.จากปีก่อนมีกำไร 2.21 พันลบ. หลังเข้าลงทุนพัฒนาโครงการโรงไฟฟ้าหลายโครงการ ขณะที่ 9 เดือนแรกมีกำไร 2.78 พันลบ.จากปีก่อนมีกำไรสุทธิ 7.17 พันลบ.
10 พ.ย. 2558

บริษัท ผลิตไฟฟ้า จำกัด (มหาชน) หรือ EGCO รายงานผลการดำเนินงานไตรมาส 3/58 สิ้นสุดวันที่ 30 ก.ย.58 (รวมบริษัทย่อย) มีผลขาดทุนสุทธิ 151.32 ล้านบาท หรือขาดทุนสุทธิ 0.29 บาทต่อหุ้น เทียบกับช่วงเดียวกันของปีก่อนที่มีกำไรสุทธิ 2.21 พันล้านบาท หรือมีกำไรสุทธิ 4.20 ต่อหุ้น
ขณะที่ผลการดำเนินงานช่วง 9 เดือนแรกมีกำไรสุทธิ 2.78 พันล้านบาท หรือ 5.28 บาทต่อหุ้น จากช่วงเดียวกันของปีก่อนที่มีกำไรสุทธิ 7.17 พันล้านบาท หรือมีกำไรสุทธิ 13.61 บาทต่อหุ้น
โดยผลการดำเนินงานไตรมาส 3 ที่พลิกขาดทุน เนื่องจากบริษัทลงทุนในการขยายโครงการโรงไฟฟ้าและเพื่อการก่อสร้างและพัฒนาโครงการของโรงไฟฟ้าหลายโครงการ